Source: https://haga.mfa.gov.hu/news/kocsis-andras-felszolalasa-a-nemzetkoezi-buentetobirosag-koezgyulesen
Timestamp: 2018-12-13 22:22:10
Document Index: 7077438

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'Bíróság ']

Kocsis András felszólalása a Nemzetközi Büntetőbíróság Közgyűlésén | Magyarország Nagykövetsége
Kocsis András felszólalása a Nemzetközi Büntetőbíróság Közgyűlésén
Kezdőlap / Kocsis András felszólalása a Nemzetközi Büntetőbíróság Közgyűlésén
Magyarország nevében Kocsis András nagykövet szólalt fel a Nemzetközi Büntetőbíróság 17. Közgyűlésének általános vitája során. A nemzetközi béke és biztonság fontos mérföldköve az ICC-t létrehozó Római Statútum 20 évvel ezelőtti elfogadása. Magyarország a kezdetektől elkötelezett az ICC mellett, hogy a Bíróság betölthesse küldetését a nemzetközi bűncselekmények elkövetői elleni küzdelemben. Fontos, hogy ebben a küzdelemben a Bíróság átlátható, független eljárásában magasan képzett és a legmagasabb etikai normáknak megfelelő szakemberek vegyenek részt. Ahhoz, hogy az ICC betölthesse feladatát, a tagállamoknak együtt kell működniük a Bírósággal, kiváltképpen az elfogatóparancsok végrehajtása terén.
Komoly kihívást jelent a nemzetközi közösség számára az elmúlt évek fegyveres konfliktusai során a polgári lakosság - különösen a vallási és etnikai kisebbségek tagjai - ellen elkövetett atrocitások számának növekedése, amelyek felett nem hunyhatunk szemet.
Magyarország támogatja a bíróságot abban, hogy a küldetéséhez szükséges anyagi forrásokhoz hozzáférjen és önkéntes alapon rendszeresen támogatja az ICC áldozatvédelmi alapját (Trust Fund for Victims).